paragraph_text: Ova slika pokazuje Abrahama s nožem u ruci podignutim, da ubije svoga sina Izaka u trenutku, kada Anđeo intervenira, prema priči iz Biblije. Izak je sin obećanja, sin kojeg su Abraham i Sara dobili kao ispunjenje Božjeg obećanja potomstva, iako su oboje bili u poodmakloj dobi. Njegovo žrtvovanje bila je temeljna kušnja Abrahamove vjere. Abraham je bio toliko vjeran Bogu, da je bio spreman žrtvovati i svoga sina jedinca, kada je Bog to zatražio, ali radilo se samo o kušnji.